Tiiu Trisberg

Tiiu Trisberg (15. november 1942 Soodla) on eesti õpetaja ja koolijuht.

Haridus

Aastatel 1950–1957 õppis ta Krasnojarski krais ja lõpetas 7-klassilise kooli. Kodumaale saabudes lõpetas ta Kehra töölisnoorte keskkooli vene osakonna. 1962. aastal asus ta Tartu ülikoolis vene filoloogiat õppima. 1997. aastal lõpetas ta Tallinna Ülikooli koolijuhtimise erialal.

Töökäik 

Aastatel 1960–1962 töötas ta Kehra tehase raamatukogus. Alates 1962. aastast töötas ta vene keele õpetajana Tuhala 8-klassilises Koolis ja aastatel 1978–1990 Jõelähtme 8-klassilises Koolis (alates 1984. aastast Kostivere 8-klassiline Kool). 

Aastatel 1990–2002 oli ta Anija Algkooli juhataja. Pärast Anija kooli sulgemist on Tiiu Trisberg töötanud Tallinna Õismäe Humanitaargümnaasiumis, Aruküla Waldorfkoolis ja Kostivere Põhikoolis.

Ühiskondlik tegevus

1990. aastal asus Tiiu Trisberg kohaliku rahva soovil ja Anija Muinsuskaitse Seltsi algatusena taastama kooli Anija mõisas.Ants Miidla, ANIJA KOOL, veebiversioon (vaadatud 18. septembril 2017)

Tunnustus
 1997 – aasta õpetaja

Isiklikku

Tiiu Trisberg sündis Anija vallas Soodlavabriku talus. 1949. aastal küüditati ta koos perega Siberisse.Tiiu Trisberg (sündinud 15.11.1942), veebiversioon (vaadatud 18. septembril 2017) 1958. aasta suvel pere vabastati ja Anija kolhoosi esimehe loal asuti elama oma koju – Soodlavabriku tallu.

Viited

Kategooria:Eesti õpetajad
Kategooria:Sündinud 1942